
EMILIO DA DEPPO (1946) 
“Zenza Dio e zenza leie, litiganti da Domeie”. 


Da senpre, tra la dente del Cadore era l usanza de dasse dei soranome a ogni 
paes, par menasse n giro e anche per evidenzia difeti e usanze stranbe. Par esenpio 
“i magnacarta da Piee”, i “cène da Loze” o i “mus da Sotecastèl”. Noi da Domeie 
i ne à senpre ciamà “ Zenza Dio e zenza leie, litiganti da Domeie” opur “chi passa 
Domeie e Vodo passa ogni logo”. L é n tin pesante, sta roba! 


Par la frase “zenza Dio” no ei nformazion par dà credito a la storia; sei par 
esenpio che “turche da Valisela” era leà al fato che tel 1500, cuanche Venezia 
dovea finanzià le so navi per conbate i Turche, i avea domandà schei a dute le 
parochie, e Valisela no avea dato nìa, cuindi i é stade considerade “turche”. 


Cuanche vardo la cesa de Domeie, granda e maestosa pi de chel che forse 
servìa par i abitanti che era, no la me par fata da dente che no avesse timor de Dio. 
Se calchidun savesse calcosa de pì, me piasarae risolve sta facenda, anche par 
redimesse. Nveze, par “zenza leie” avrae ciatà calcosa che se riferisse ai tempi de 
Tiziano e che podarae iutà a capì. La à scrita |] inglese Gilbert, cuanche da 
alpinista l ienèa tra le nostre crode (1860/70), ma l é n fato vero. 


Tel 1570 ereone sote i Veneziane e le tere era divideste n centurie. Una de 
cheste era Domeie, e 1 governator era n zerto Federico Soldano, fiol de Oderico 
Soldano che avea sposà Caterina, suor de Tiziano. Savon che i paes del Cadore, 
usade a laurà, i à senpre malvisto Piee, n cuanto “magnacarta” n tin come l nord e 
] sud d Italia, però Piee n chei ane ] era è pì nportante e i comandea lore. 


Federico Soldano no l era farina da fei ostie; anbizios, | stentéa a sotestá a le 
richieste de dà schei a chi da Piee che i tirea su par conto de Venezia, e l golèa fei 
n tin de testa soa. 


Visto che l se conportèa mal, no l rispetèa le legi veneziane, 1 Consilio de la 
Serenissima Republica | se à riunì a Piee e l a decidesto de mandà le milizie a 
Domeie par feisse dà i schei e fei rispetà le regole. 


I avarae mandà n esilio 1 Soldano (belo tel cognome se po liede “solde-da 
no”), se no l avesse pagà na multa de 50 scudi, e n pi 1 dovea presentasse a Piee 
entro tre dì par fei publica amenda del modo sbaglià de conportasse. 


Chesti soldate, n marcia tra Piee e Domeie, i à fato stà n grumo mal la dente, 
che era usada a laurà e tase, come che faron ncora al dì de ncuoi; era da 
vargognasse pa n fato così estremo. 


E sucesso n casoto anche parchè | nobile venezian Contarini, che comandèa i 
soldade de Piee, 1 se avéa betú da la parte del Soldano. Na delegazion del Consilio 
de Piee l é duda fin a Venezia par risolve sta disubedienza, tanto che Tiziano 
stesso l é intervenù par difende so neodo e mete a tase la cuestion. 


Tre ane à durà la storia, e a la fin Soldano l à dovesto dì a Piee, dì sul barcon 
de la finestra del palaz dela Comunità che varda do la piaza, e con duta la dente 
sote l à dovesto liede le scuse. No l era par nia d acordo e con rabia l á buciá par 
tera l foi, e sbatendo la porta l é caminà. Dopo n tin 1 é tornà coi so soldade e i à 
fato n barufon dandossele a pi non posso. Pi “zenza leie e litiganti” de così... 


Dopo diverse ane, la storia la se à chietà e, forse iutà da so barba Tiziano, l é 
tornà a fei 1 governator de Domeie. No é resta nissun del casato dei Soldano, la 
raza se à perso par strada, e a dì la verità no l era da Domeie. No golarae che 
pagone colpe che no è nostre! 


Se po comunque crede che 1 deto sea nassesto da chesta storia. Ciaponela 
zenza nrabiasse, calcosa i dovèa pur dine. 


Pal deto “chi passa Domeie e Vodo passa ogni logo” siguramente aveone 
calcosa de negativo n comun; anche ca me piasarae savé se a Vodo fosse na traza 
che spiegasse meo la maldicenza. 


(Domeie) 


EMILIO DA DEPPO (1946) 
Confin. 


Cuanche deone a scola le maestre, oltre che nsegnane, le ciatea anche l tenpo 
par contà storie e leiende che le avea na so reson. Lasson perde le longane, che le 
me và fora pa le reie a forza de sientile contà ten dute i paes; me penso nveze 
calchiuna che no la sarà esclusiva, ma almanco n tin diversa. 


Par esenpio: | confin tra Domeie e Loz, che l à adiritura doi version, una da 
monte e una da paes. Tra Baion e Pian dei Buoi la storia e le discussion le dura da 
ane anorum e ncora al di de ncuoi no se a ciata | indreto. Elo 1 Pupo de Baion 
(Domeie) o la Tore de San Lorenzo (Loz)? Beto ntin del mè, ma i dis che cuanche 
] Papa l era n vacanza a Lorenzago, avendolo davante i goie dute i di, l a dito a 
Padre Georg: “Guarda quel monte, sembra la testa di un pampino!” Duncue la pi 
outa autorità à deciso: l é 1 Pupo ... 


Tante ane fa i nostre vece avea proà a bete n ciaro n ota par dute la fazenda, e 
d acordo i doi marighe i avea deciso che doi comission sarae partide, una da 
Domeie e una da Loz. A capo i avea betù doi femene che cognossea i loghe, d 
intenzion che onde che le se avarae ncrosa, lá era | confin. 


Magare a Loz i la conta contraria, ma la femena da Domeie - che avea na 
bona ianba - 1 é ruada pi n là de onde che i pensea, così nveze che ciarì 1 problema 
i à tacà a fei barufa. A n bel momento, chela da Domeie npone la so rason e la dis: 
“Giuro che i me pè i é su la tera de Domeie!“ Bisogna savé che a chi ane giurà l 
falso golea di finì brusade come le strie. Dute tase, somea de esse dude a capo de 
la fazenda. La verita 1 é che, prima de parti da ciasa, la se avea ienpi le dalmede 
co la tera del orto a Domeie. No l a dito busie, e con furbizia 1 à otegnesto 1 confin 
pin la. 


Chel outra storia l é che dovea ienì n visita 1 Patriarca de Acuileia. Ogni paes 
dovea portalo su la portantina, passandoselo n portission da n posto a chel outro. 
La presenza de sto personaio i l à vista come ocasion par stabilì n ota par dute 
onde che era 1 confin tra Domeie e Loz. 


Se savea che 1 era a le Olte de Ciasaburta, ma essendo nportante anche n 
metro de tera, no i se avea mai betù d acordo. Rua la portission da Loz, col 
Patriarca n scai, e i zerca de guadagnà taren. La portission de Domeie pende 
contro par fei outretanto. Pende tu che pendo anche iò, l Patriarca l é finì 


rebotolon do pa le scarpade. Zighi e urle, core dute a tira su 1 prelato, che l avea 
batú la testa. Na figura da ciode! 


La portission continua e | Patriarca vá pa la so strada. Come che | torna a 
Acuileia, i so pree i lo vede duto ruina e i ghi domanda: “Eminenza, e quel 
bernoccolo sulla fronte?” “È il confine tra Lozzo e Domegge!” 1 á respondi 1 
Patriarca. Credo che pa n toc el se à pensa dei nostre paes ... 


(Domeie) 


LINA DE BIASIO (1953) 
La brenta de Cesaril. 


Sun Cesaril se se ciatea intor a la brenta per laura, ciacolà e zugà. Se se 
fermea a beve sot la candola pi ote ite en di, cant che se eva sedeai; l aiva la 
vegnia zu giazada, la parea la sef e no la costea nia. 


La brenta l avea doi vasche, una per lavà e chel autra per bora le vace e zi a 
tole aiva. Se ciapeva l aiva col secio de ram o co la segia de smalto; per fai manco 
fadia, valgugn i dorea el zanpedon, arnese tondo doe che se podea tacà ai ranpign 
doi seci, un per banda, e se l caregà su na spala o su la copa. 


Se molea le vace per le borà da bonora, darè che le eva stade monte e che se 
eva zà stai al caselo e da dassera intor a le cater, prima de le monze en autra ota. 


Intant che le ziva a se beverà, le bestie le profitea per fai cater sauc e per 
magnà calche scat de erba bona sul or del triol, ma bisognea stà tenti che no le 
magnesse |] erba verda prima de beve, senò le podea se inbugà, e d autun - se le 
magnea l erba cuasi giazada - le podea ciapà la longia o se destenprà i denc. 


Le vace le metea el muso ite l aiva neta e fres-cia, le se beea gran bociade 
propio de gusto, le auzeva el musel che sgozoleva, le sofiea l aiva fora da le snare 
e le girea la testa che le avea bevù albisogn. 


Dintor a la brenta se fea tanti laori. Cande che | manech de le zape, dei badii, 
dei pich i sgorlea parce i sentia l ars e | bontenp, se i cazea ite l aiva che i se 
stronfiesse. 


De solito no l eva da se fastidia che le arte le vegnisse robade, parce le avea 
sul manech el stanp de famea segnà col fuoch. Cuasi dute le famee le se fea zià 
dal faure en stanp de fer, da podè s-ciaudà ite fuoch, co le iniziai del paron de 
ciesa e calche auter segn: na cornis, na boracia, na stela alpina. Co 1 eva bisogn, 
che se avea sistemà en manech nuof, se s-ciaudea el stanp ite le bronze del larin e 
po se l frachea sul legn che el lassesse el so segn. 


Prima de intorze le bachete de melester, de paguoima e de noseler che se 
dorea per giustà le mantie de i zarlign, se le metea a bagno ite l aiva per podè le 
sagomà meio. 


Incia per domegà i luster de fagher de le luoze da fen, se i metea ite brenta 
per doi o trei dì che i vegnisse pi tender e i se lassesse domà. Dintor a la brenta 
chele femene le sfreea: i seci, el laviez, el brondin, el stagnadel del cafè, la 
cuogoma, el ciaudrin, la stagnada de le patate e incia i bocai, col saulon che le eva 
zude a tole ite Sora Fessura. Le lustrea le ciaze e le pegnate de ram co n pastolà de 
farina de sorech e aseo. 


Cande che na pita la cioziva e no la ulea se chietà, i la tegnìa per le ale e i la 
metea ite e fora da l aiva giazada, per ghe calmà i bolenti spiriti. 


Sui fer de la brenta no se pusea sol le sege, ma montea su incia chi tosac per 
beve sot la candola, e cuasi duti chi picoi de la vila a se pericolà sul or de la 
brenta, avant e indrio per i fer, a picolon su la candola, su la colonda o in zima al 
ciapel de la brenta, i é tomai ite l aiva. 


Medecuando, cande che i parei de la brenta i scomenzeva a fai le barbe 
slimeghe verde e maron, se tirea su el cucon de legn, se lassea zì fora duta l aiva e 
pò co na spazeta e co na scoa se gratea ben polito i mur de la brenta parcè chele 
femene che le dovea lavà no le se macesse le massarie. 


Ite brenta vegnìa metù a bagno la roba per la resenta, dopo ave fat la lessiva 
ite na mastela col zender e 1 aiva de boio. Sora la biancaria vegniva metù n straz 
bianch o n suiaman per vulè dì de lassà stà dut e de no sporcià, fin cande che la 
parona no l avea fenì de lava. 


Soraldut d ista, dintor ai lavador de la brenta se ciateva dute le femene de 
Cesaril e l eva ilo che chele tosate le inparea el mestier de lava. Se cognea bagná 
le massarie e pò le insaonà, dora puoch saon, per sparagna e sfrea co le magn e 
puoch co la spazeta, per no sfrua la roba. 


Per resentà bisognea zercià de no sporcia l aiva, soraldut cande che le vace le 
ziva a se beverà. Se l eva da resenta en lenzuol se dovea l intorze e save el sbate 
da dute le bande prima de | destirà su le palade dei orc, su le stange dei palanzign 
o sui fii de fer dei soler. 


E intant che se laureva se ciacoleva, dert e stort, se se passea el tenp e l aiva 
la se portea via dut, el bon e el trist. 


El rumor de la aiva el conpagnea duc i pec e calche ota el scondea via 1l 
ultima babaria, prima che duc i vegnisse a la save. 


I tosac intor brenta i matieva: a se ciapà, a tupa, a se springà, a ghe core daré 
a le usiole ite le sere ciaude d istà. 


Aldidancuoi la fegura de la brenta de Cesaril la fà vegnì el rincrescimento 
per la vita de na ota: puoreta, coi so cruzi e le so tribolaziogn, ma vivesta aùna 
con duti, senper pronti a se daidà e a fai valch per el bon andamento de duta la 
vila, laurando a piodech o zindo a uora, ma pi daspes per se dà na man un con 
chel auter cant che l eva bisogn, de dì o incia de not, co se se fea ciaro col feral, 
contenc de dut e piegn de timor de Dio. E incia le mare le ghe contea a chele 
tosate la s-ciona del giat Mamone per fai sì che le fusse valente: 


El giat Mamone. 
L eva na ota en giat 
che el stea sot na brenta 
e calche tosata el la fea contenta 
che el ghe mandea perle e schei 
parcè la eva stada valenta: 
a na vegia la gh avea dat da beve 
e alora lu che l eva en gran sior 


l eva stat de bon cuor. 


Inveze el s avea inrabia cotant 

co n chela burta tosata 

che la eva stada malsestada debant: 

a Chela vegia no la gh avea dat gnanca da beve 
e alora a ela el giat el gh avea fat ruá 


ragn e rospi da la spasemà. 


(Alie) 

PIERO DE GHETTO DE ROCHE DE LISEO (1932) Tornà a cèsa soa. 


Al dì d incuoi | é canbià tanta robes: i schei no mancia a nessun. Dute i stà de 
seguro meo de n ota. Resta da vede se l é meo o se l é pedo. Anche a Borcia lé 
canbià tanto: la dente parla puoco, dute i và par la so strada, somea che i see dute 
daos scanpà, che no i èibe mèi tenpo de fermasse a parla come che se fasea can 
che ió me arlevao. La visinanza no se sa gnanche pi ce che see. Se te fas argo par 
carchedun, an piazer o na Ora, la prima roba che i te domanda l é: “cuanto gosto?“ 
o “cuanto èibe da te dà?“. 


Can che | era manco schei, l era natural dasse na man. Can che se fasea an 
piazer, no passaa gnanche par la testa de domandà de esse pagade. Chi come me, 
che i é vìa da cèsa par sete o oto mes a l an, i é fortunade can che i torna. Dute i 
domanda: “Come staseo, come ela duda , cuanto ve fermao?“, e così l é fazile 
ciatasse insieme a ciacolà. 


Daspò dies menute se puó stà segure che carchedun dìs: “Te pensesto in chel 
ota?“, e alora, zenza s incorde, se torna a esse doven, a parlà de robes che les 
somea suziedudes zento ane fa. 


Se l é an puoce de dovin su par pede che ascolta, i tase e i me varda come se 
fossessane daos parla de robes de chel autro mondo. Al pedo l é can che se parla 
de chi che se a arleva apede nos e che no é pi. 


Al barba Rico, che l é morto de cuasi novanta ane, al me disea senpre: 


“Can che se deventa vece bisogna adatasse a vede morì tanta dente che se 
cognosse, dovin e vece, e anche an grun de chi de la so età. Se inveze te muores 
tu, daspò de n tin, i se desmentea e bona note.“ 


(Borcia) 

PIERO DE GHETTO DE ROCHE DE LISEO (1932) 
Solde a bon prezo. 


Ai ultime de aprile del cuarantazinche, an puoce de soldade todesche i se aea 
intanà in Vilanuova. I no se aspietaa che i americane i ruasse così presto e i à 
cognù scanpà pi che in pressa e lassà an grun de roba che i aea sturtà su do par l 
Italia: vestìs, piate, zucher, carne, zigaretes e tanta autra roba, ma pi che see 
esplosivo, s-ciope, pistoles e muniziones de duta la sortes. 


Anche se ió staseo a Cianzla, aeo an amigo che me contaa duta chesta robes, 
che me penso ancora al di d incuoi. 


Al me contaa che an riedo de tredes ane, a forza de sciopeta col fusil 
mitraliator ize par na perera, l era dù a ora a la destirà, o de n autro riedo che, can 
che an carabinier i à domandà parcé che | fasesse così fadìa a portà al darlin, al i à 
respondù che l era pien de piere: can che i à vardà ize, al darlin 1 era pien de 
bonbes a man; e anche che ize al so taulà, sconto sote l fen, i carabinier i aea ciatà 
doi cuintai de tritolo! In chel auton ei scominzià a di a scola a Cortina col treno; 
apede me, l era anche tante riede da San Vido e da Guodo. Cuasi dute pi vece de 
me, parcé che, durante la guera, la scoles medies les era serades. 


L albergo ’ Ampezzo” de Cortina | era stà recuisì dai americane. L era pien 
de soldade che, dato che la guera l era fenida, i no aea autro da fèi che aspietà solo 
de tornasseno a cesa soa, in America. 


Sul treno aon cognossù an on da Pozales che lauraa par i americane, e chesto 
on al me à domandà se podeane i ciatà pistoles e s-ciope, che al me i avarae 
pagade polìto. I americane i era pies de schei (amlire, solde taliane scrite su par 
inglese che servia a pagà la “truppa d’occupazione”) e i era come mate par podé 
portasse in America armes todesches. 


Ió no me èi fidà, ma doi riede da Borcia i à dito de sì e in Vilanuova i à ciatà 
duto chel che ocorea. Par an bel toco 1 é duda inavante così: chel gedo da 
Vilanuova al tiraa mile franche par na pistola e doimile par an s-ciopo Mauser. 
Chel on da Pozales al pagaa a chi riede zinchemile par na pistola e diesmile par an 
s-ciopo. 

Cuanto che el al ciapaa dai soldade nessun al saea. Credo che al se 
aprofitasse an tin massa parcé che an dì èi intivà a vede che al soldà al i à dà na 
botìlia de bira de duta forza ize par na ganassa. Da in chel dì l era feni la cucagna. 


Se i americane no saea come spende i schei, nosautre faseane fadìa a dì 
inavante e par chesto me resta inpresso ce che suziedea sul treno da bonora e 
dadassera: chi riede che aea vendù s-ciope e pistoles, i aea scominzià a duià a 
poker. Daspò, can che chi da Cortina i à sentù udor de schei, in poco tenpo i à 
magnà fora duto. Vede girà la cartes da mile ize man de riede de cuìndes ane, co 
la miseria che l era in giro! Daspo de n per de mes l era fenì duto: comercio e 
schei! L é proprio vero, come che disea chi vece, che i solde ciapade zenza fadia, 
come che i ien i và. 


(Borcia) 

IRMA MENEGUS RASA (1933) 
Faisse mal a di in cuceta. 


L era l inverno del 1944, l ultimo an de guera. A scola, reane ize la cuinta 
classe del maestro Dordi. Credo che ghen see ancora che se recorda de el: | era an 
grun severo. Insoma, reane dos a coreie i conpite che aeane scrito al dì prima. Cul 
cuaderno verto agnó che l era al conpito, un al ota diane su dal maestro, e al 
meteane su la scrivania dante de el. El al vardaa an tin, e se al vedea argo che no 1 
i dia, al ciapaa al cuaderno e l al tiraa dos de la classe. Cuasi ogni dì vedeane an 
cuaderno che ausolaa par aria. Intanto, l era ruà a la pora creatura dante de me, e l 
era dos dighe na corona de “testa dura” o de “ce asto scrito ca?”... I6 ero là che 
tremao de paura, parcé dapò m arae tocià a mi mostrà al cuaderno. Duto ize an 
colpo, an rumor tremendo che al ienia da fora, verso Borcia, l à fato tremà la 
scola. In pi, sentiane i aeroplane che passaa par sora, anche se reane ormai usade 
parcé al sucedea cuasi dute i dis. Al maestro al se à fermà, al s à levà su e l é dù 
fora de classe. Dapò de an tin, intanto nos aon tirà al fiado, | é torna in dos a me dì 
che an aeroplano l aea fato soutà na bonba de fora de San Vido e al m à manda 
dute a ciasa. Contente beate, aon lassà duto là e son partide a vista. IÓ ero apede 
Lucia d Antonio, camineane par stradon duto cuerto de nieve; l era al nieve outo 
da par duto. No goleane dì a ciasa parcé saeane che la nostra mares les m arae 
metù a laurà; così aon deciso de dì a soudolà. Lucia l é duda a tuoi la so cuceta, 
senza che so mare la se incordésse, e insieme son dudes ize su la strada che dia do 
dal lago de Mosigo, che la scuminziaa agnó che l era la ciasa de Bepo Pelà. L era 
na bela strada longa che dia in do, e no vedeane l ora da faila cu la cuceta. I ai dito 
a Lucia che goleo dì ió dante parcé saeo ben maneà. Così son montades su, ió 
dante, ela dos e son partides. Ce bel che l era ausola sora al nieve! La strada l era 
dreta fin a n zerto punto, agnó che la voltaa a man dreta, e sul cianton l era an palo 
gran e gros cu an ciodo che spordea fora. ló saeo del palo, ma me aeo desmentea, 
e canche me ai inacorto |] era massa tarde. No son duda a ora a voltà, così son 
duda a bate seco ize | palo cu an colpo tremendo e chel ciodo al me a sbreà la pel 
sora al guoio. No me recordo de preciso, sai che Lucia, puareta, canche l á visto al 
sango no la saea ce fai. L a cognú lassame lá a sangona sora l nieve, e l é tornada 
in dos. An tin dapo l é rua la mare, che la me á mena fora dal dotor. El al me à 
metú dies ponte sora 1 guoio, al me a neta su an tin, e la mare la me a mena a 
ciasa. Son stada na stemana fora de scola e an grun de tenpo cu la panza negra da 
la bota. Dapo de chel di, no me recordo can e se son tornada a soudola. Doi ane 
dapo son partida par ieni ca in America ... 


(San Vido) 

PIETRO MENIA (1927) 
Cuan che s a burdó 1 tabié di Santins. 


Una dl robe che m á tanto inpressiono da pizal é stó | vede, pr la prima ota, 
Cal gran fuego che cuardea duto cal tabié ch se cetea lolo al inizio dla Duda. 


Pr me, era scomnzo duto cu n sona dl cianpane a martel e 1 vede pl strade la 
dente che coré su verso Pieza, spavntada, passando la os d core in Vilapizla ch 
burdé n tabié. Duce nei canaie, curiose d vede chié ch sucedea, se son bicede in 
medo ai greign e, ruede davdin | Comun, on visto a tiré fora, da n local sora l 
Caselo, la ponpa, mai vista inante parchiè che forse i l avé conprada da pueco. 


N esistea nè ponpiere, nè boche d’incendio. La guardia, cu n puece de omi, à 
scomnzò a spremla verso Ciorì. Manie e atreze che n cognossone era stade dade ai 
doign che corendo pi forte, dadé muedo che st manie fos bel pronte e srotolade, 
davdin l fuego, pena ch ruea la ponpa. A n zerto momento la guardia ordna ch se 
torne duce verso ceda pr tole sece e seie e betse z Pieza, ilò da la vasca d deposito, 
pr inpile, passasle d man in man fin gnó che era rueda la ponpa, e ilò dale ai omi 
pr ch i bicés l’aga zla ponpa. I canaie deve tole | seie svuetade e riportale z pieza 
pr inpile da nuevo. 


N tin pr dasse inportanza, n tin pr sintisse brave com chei ch s passea 1 seie 
piene, nei on seguù la guardia fin che on visto sto fuego ch avé bel ciapo duto 1 
cuerto e l fiame gné fora anche dal fonestrute dl stale, parchié ch burdea anch al 
fien che era tomò du cui sofite. L ciaudo gné su fin dal prime cede e nei, duce 
sguatrizede, corone a tole seie vuete pr riportale z pieza a ciariale. 


Cuanto ch ebia durò sto fuego e cuanto che seia srvida la ponpa, propio n 
savarà pi dì. M rcordo solo che i dis dopo duce nei tornone a vede chié che era 
rstò dal tabié e vdone solo mur negre e, d fora, tassoign d bocoign d trave e d 
breie mede burdede. Tra la dente t sintia a di che era stò dò fuego ma pr nei valé 
solo cl esperienza ch n avé fato capi cuanto inportante era stò l organizé, | bete in 
pes la ciadena d omi e femne ch à podù dà aga ala ponpa così lontana da la vasca 
d deposito. 


E, pr n ota, anche se son ruede a ceda cui vstis sporce u biandade, l nostr 
mare ne a lassade in pas u forse l ne à anch dite “brave”. 


(Danta) 

Reindirizza a: 


e Prose e poesie bellunesi 2008/La muta d mité caredma 

Reindirizza a: 


e Prose e poesie bellunesi 2008/La vecia coriera 

Reindirizza a: 


e Prose e poesie bellunesi 2008/La fiera di Sante 

Reindirizza a: 


e Prose e poesie bellunesi 2008/La roba pi bela 

Reindirizza a: 


e Prose e poesie bellunesi 2008/Al cianpo 

Reindirizza a: 


e Prose e poesie bellunesi 2008/Guoie 

Reindirizza a: 


e Prose e poesie bellunesi 2008/La machina bela 

Reindirizza a: 


e Prose e poesie bellunesi 2008/La mare 

LOREDANA PRA BALDI (1966) 


Ale negre. 


Ale negre a sgola 
nt i pensier pi aut 
del to ziel e del me 
che no cata negunc; 
e diron a zercá 
dantre sfese de crode 
slissade dal vent 
na coa segura 
par scanpà da la not 
dai pericoi del di. 
Scuerdeme de careze 
come nev sul mus-ce 
come fuoie lediere 
te l incantà de fardima. 
E se le tue maign 
proa solche a me sfiorà 
mi vede su la pel 
segn che no cognosse 
ma rencure inte la ment 
par podé te parlà 
anca intant che no t es 
ti t es senpre con mi. 
Scuerdeme de basi 
come fiori de viola 
sui prai che verdis 


de profumi d insuda. 

Reindirizza a: 


e Prose e poesie bellunesi 2008/Dal Col de Luna 

Reindirizza a: 


e Prose e poesie bellunesi 2008/El ziel 

Reindirizza a: 


e Prose e poesie bellunesi 2008/Co se fea l amor 

RENATA CAPITANIO 


Poesia. 


Vien fora ntra le crode 
na luna cuasi piena 
cossì da vesin - ciara luna - 
al bate de l ora. 
Cicale dintorno 
le ntona na canzon 
senpre conpai 
ma liegra. 
Tiò, 
sto minuto 
ades 
lén tin 


anche tò. 


(Vigo, traduzion de Denise Da Rin Vidal) 

Reindirizza a: 


e Prose e poesie bellunesi 2008/L é ora de saludasse 

Reindirizza a: 


e Prose e poesie bellunesi 2008/Senza titolo 

IRLINO DORIGUZZI BOZZO (1946) L bance d Danta. 


M recordo cuan ch ero riedo 
ch fora da ogni ceda, sui marciapies, 


era na bancia d lèn cun trai o cuatro pes. 


Era senpro liegre e contente 
parchié ch | avea conpania duc i dis 


cui vece sentade du a contà storie a la dente. 


Coniossea dute | persone che passea; 
da chi ch dea a purta late z caselo, 


al femne ch dopo messa a ciacola s fermea. 


Saludea i canaie che a scola dea, 
i omi che cul barele e ] liode tirea 


e in fin i morte che z somiterio i parente scordea. 


Sui marciapies, zi ane doimile, 
dal Bus a vi da Pulo 


1 bance restade é dute triste e avlide. 


Triste, par n vede insuni ple strade, 
per n avei pi i vece sentade a contà storie 


e per vede i canaie dì a scola montade. 


(Danta) 

Reindirizza a: 


e Prose e poesie bellunesi 2008/L vecio pitor 

Reindirizza a: 


e Prose e poesie bellunesi 2008/No son 

Reindirizza a: 


e Prose e poesie bellunesi 2008/Na docia freda 

Reindirizza a: 


e Prose e poesie bellunesi 2008/Drio le neole 

Reindirizza a: 


e Prose e poesie bellunesi 2008/Fardel 

Reindirizza a: 


e Prose e poesie bellunesi 2008/La os di scarpeti 

DAVIDE ZANDONELLA NECCA (1952) 


Pensieru. 


Sei chilò da solu ch pensi 
canch areu pizal. 
Gneu fore da scolà 
duieu a li bali d névi 
d la piáze de Dudle. 
Calch ota deu sul cianpanin d Santá Lisabetá 
a vedi suna li cianpani. 
Adessu, d stu periodu d piová, 
vedi solu na gran nebiá. 
Chi sá s davoi 
é ncamo caledugn ch doiä a li bali d nèvi 


e ch và a vedi sunà li cianpani. 


(Dudlé) 

